Cuneiform Tablet JCS 14 4
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi₄-ma um-ma ku-lu-ma-a-ma 3 me-at 24 TÚG qá-dum 5 TÚG a-ḫa-ma ša DINGIR-ma-lik ú a-šur-ba-áš-tí i-na a-lim{ki} im-ší-ú-ni 13 TÚG SIG₅ ŠU.NÍGIN TÚG-ba-tí-kà 3 me-at 42 TÚG ŠÀ.BA 13 TÚG i ḫa-ra-aḫ-šu-a e-zi-ib 30 TÚG i li-wi-tim al-wi ší-tí TÚG-ba-tí 3 me-at LÁ 1 {TÚG}ku-ta-nu ša ik-ri-bi-kà a-na É.GAL-lim e-ru-bu ŠÀ.BA 15 TÚG ni-is-ḫa-tum iš-ra-TIM mì-ma lá il₅-mu-du TÚG-ba-tù lu ša i-na É.GAL-lim ur-du-ni-ni lu ša li-wi-tim ŠU.NÍGIN 3 me-at iz-ku-ú-nim ŠÀ.BA 14 TÚG 1 me-at 20 TÚG DUMU e-lá-lí ub-lá-kum 50 TÚG ur-da-lá 12 TÚG bé-lá-num 12 TÚG {d}UTU-ták-lá-ku 1 me-at 94 TÚG i-li-ku-ni-kum 70 TÚG a-na É a-lá-ḫi-nim <big_gap> ša ki-ma ku-a-tí i-dí-nu ší-tí TÚG-ba-tí-kà 50 TÚG i-ba-ší-ú a-bi a-ta bé-lí a-ta mì-šu ša a-ma-kam ṣú-ḫa-ru e-ta-wu-ni-ku-ni-ma ta-ki-li ta-áš-ta-na-me-ú a-šur ú DINGIR-kà i-ta-ad-a-ni-ma a té-er-tí-kà ú ša-am-kà-ni-kà lá a-na-ḫi-id a-bi₄ a-ta be-lí a-ta ta-ki-li lá ta-áš-ta-na-me